1882-1885թթ. ամառը Սեզանը ժամանակի մեծ մասն անց էր կացնում Պրովանսում: Այս ժամանակահատվածում ավելի շատ կենտրոնացած էր նատյուրմորտների վրա: Եթե Մանեն առաջինն էր, ով նատյուրմորտների հանդեպ հետաքրքրություն սերմանեց Սեզանի մեջ, ապա հասուն տարիներին այս առումով նրա վրա մեծ ազդեցություն ունեցավ Ժան-Բատիստ Շարդենը: Վերջինիս գործերը Սեզանի համար բացահայտում էին նատյուրմորտի նոր հնարավորություններ: Իր նկարներում նա բազմազան կամ շքեղ իրեր չէր պատկերում, չինական կախազարդերը, գեղեցիկ մետաքսը կամ թանկարժեք զարդերը նրան չէին հրապուրում: